CELEX: 32022R0859
Language: fi
Date: 2022-05-24 00:00:00
Title: Komission täytäntöönpanoasetus (EU) 2022/859, annettu 24 päivänä toukokuuta 2022, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta

2.6.2022   
               
               
                  FI
               
               
                  Euroopan unionin virallinen lehti
               
               
                  L 151/34
               
            
         KOMISSION TÄYTÄNTÖÖNPANOASETUS (EU) 2022/859,
         annettu 24 päivänä toukokuuta 2022,
         tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan ja 12 artiklan,
         sekä katsoo seuraavaa:
         
                     (1)
                  
                  
                     Asetuksella (ETY) N:o 2658/87 otetaan käyttöön yhdistetty tavaranimikkeistö, jäljempänä ’CN’, joka on yhtä aikaa yhteisen tullitariffin, unionin ulkomaankaupan tilastoinnin ja muiden tavaroiden tuontia tai vientiä koskevien unionin politiikkojen vaatimusten mukainen.
                  
               
                     (2)
                  
                  
                     CN perustuu Maailman tullijärjestön harmonoidun järjestelmän, jäljempänä ’HS’, nimikkeistöön, jota on muutettu tulliyhteistyöneuvoston 28 päivänä kesäkuuta 2019 antamalla suosituksella, jäljempänä ’vuoden 2022 HS’. Kyseiset muutokset pantiin täytäntöön yhdistetyn nimikkeistön vuoden 2022 versiossa, jäljempänä ’vuoden 2022 CN’, komission täytäntöönpanoasetuksella (EU) 2021/1832 (2), jolla asetuksen (ETY) N:o 2658/87 liite I korvattiin 1 päivästä tammikuuta 2022.
                  
               
                     (3)
                  
                  
                     Vuoden 2022 HS:ään luotiin erillinen alanimike 4421 20 00”ruumisarkkuja” varten. Vuoden 2021 CN:ssä ”ruumisarkut, kuitulevyä” luokiteltiin CN-koodiin 4421 99 10, jonka tulli oli 4 prosenttia, kun taas muusta materiaalista valmistetut ruumisarkut luokiteltiin CN-koodiin 4421 99 91, jonka tulli oli ”vapaa”. Vuoden 2022 HS:ään tehtyjen muutosten takia vuoden 2022 CN:ssä kuitulevystä valmistetut ruumisarkut siirrettiin uuteen CN-koodiin 4421 99 10, jonka tulli on ”vapaa”.
                  
               
                     (4)
                  
                  
                     Jotta vuonna 2022 voidaan määrätä sama tullikohtelu kuin vuoden 2021 CN:ssä, on tarpeen muuttaa vuoden 2022 CN:ää, jotta voidaan ottaa huomioon vuoden 2022 HS:ään tehdyt muutokset ja säätää kuitulevystä valmisteluille ruumisarkuille erillinen alajaottelu.
                  
               
                     (5)
                  
                  
                     Vuoden 2022 HS:ssä otettiin käyttöön erillinen nimike 8485 ”Koneet materiaalia lisäävää valmistusta varten” koneille, joista käytetään myös nimitystä ”3D-tulostimet”. Nimike jaettiin edelleen eri luokkiin käytettävän materiaalin mukaan (esimerkiksi ”metallimateriaalia käyttävät”, ”kipsi-, sementti-, keraami- tai lasimateriaalia käyttävät” jne.). Nimikkeen 8485 käyttöönotto merkitsi kyseisten koneiden siirtämistä vuoden 2021 CN:n (3) eri alanimikkeistä ja uusien CN-koodien käyttöönottoa, jotta voitiin myöntää sama tullikohtelu kuin vuoden 2021 CN:ssä.
                  
               
                     (6)
                  
                  
                     Vuoden 2021 CN:ssä ”hiekkaa, betonia tai muita kivennäistuotteita käyttävät koneet materiaalia lisäävää valmistusta varten” luokiteltiin alanimikkeeseen 8474 80 90”muut”, ja niiden tulli oli ”vapaa”. Vuoden 2022 HS:ään tehtyjen muutosten jälkeen kyseiset tuotteet luokitellaan vuoden 2022 CN:ssä uuteen alanimikkeeseen 8485 80 00, jonka tulli on 1,7 prosenttia.
                  
               
                     (7)
                  
                  
                     Jotta ”hiekkaa, betonia tai muita kivennäistuotteita käyttäville koneille materiaalia lisäävää valmistusta varten” voidaan edelleen myöntää sama tullikohtelu kuin vuonna 2021, on tarpeen muuttaa vuoden 2022 CN:ää säätämällä erillisestä tullittomasta alajaottelusta.
                  
               
                     (8)
                  
                  
                     Lisäksi myös näiden koneiden osiin olisi vuoden 2022 CN:ssä sovellettava samaa tullikohtelua kuin vuonna 2021. Sen vuoksi on aiheellista muuttaa CN-koodin 8485 90 10 kuvausta siten, että siihen sisällytetään ”hiekkaa, betonia tai muita kivennäistuotteita käyttävien, materiaalia lisäävää valmistusta varten tarkoitettujen koneiden osat”.
                  
               
                     (9)
                  
                  
                     Sen vuoksi asetusta (ETY) N:o 2658/87 olisi muutettava.
                  
               
                     (10)
                  
                  
                     Sen varmistamiseksi, että 3D-tulostimiin ja niiden osiin sovelletaan vuonna 2022 samaa tullikohtelua kuin vuonna 2021, vastaavia muutoksia olisi sovellettava 1 päivästä tammikuuta 2022.
                  
               
                     (11)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (ETY) N:o 2658/87 liite I tämän asetuksen liitteen mukaisesti.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Liitteessä olevaa 2 kohtaa sovelletaan 1 päivästä tammikuuta 2022.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä toukokuuta 2022.
            
               
                  Komission puolesta,
               
               
                  puheenjohtajan nimissä
               
               Gerassimos THOMAS
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EYVL L 256, 7.9.1987, s. 1.
         
            (2)  Komission täytäntöönpanoasetus (EU) 2021/1832, annettu 12 päivänä lokakuuta 2021, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 385, 29.10.2021, s. 1).
         
            (3)  Komission täytäntöönpanoasetus (EU) 2020/1577, annettu 21 päivänä syyskuuta 2020, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 361, 30.10.2020, s. 1).
      
      
         
            LIITE
            
                        1)
                     
                     
                        Korvataan asetuksen (ETY) N:o 2658/87 liitteessä I olevassa toisessa osassa koodia 4421 20 00 koskeva kohta seuraavasti:
                        
                                    CN-koodi
                                 
                                 
                                    Tavaran kuvaus
                                 
                                 
                                    Sopimustulli (%)
                                 
                                 
                                    Paljousyksikkö
                                 
                              
                                    ”4421 20 00 
                                    
                                 
                                 
                                    
                                       – ruumisarkut
                                    
                                 
                                 
                                    vapaa (1)
                                    
                                 
                                 
                                    p/st
                                 
                              
                  
                        2)
                     
                     
                        Korvataan asetuksen (ETY) N:o 2658/87 liitteessä I olevassa toisessa osassa koodeja 8485 80 00–8485 90 90 koskevat kohdat seuraavasti:
                        
                                    CN-koodi
                                 
                                 
                                    Tavaran kuvaus
                                 
                                 
                                    Sopimustulli (%)
                                 
                                 
                                    Paljousyksikkö
                                 
                              
                                    1
                                 
                                 
                                    2
                                 
                                 
                                    3
                                 
                                 
                                    4
                                 
                              
                                    ”8485 80 00 
                                    
                                 
                                 
                                    
                                             
                                                
                                                   muut
                                                
                                             
                                          
                                 
                                    1,7  (2)
                                    
                                 
                                 
                                    p/st
                                 
                              
                                    
                                       8485 90 
                                    
                                 
                                 
                                    
                                             
                                                
                                                   osat:
                                                
                                             
                                          
                                 
                                     
                                 
                                 
                                     
                                 
                              
                                    
                                       8485 90 10 
                                    
                                 
                                 
                                    
                                                – –
                                             
                                             
                                                alanimikkeen 8485 30 10  koneiden osat; hiekkaa, betonia tai muita kivennäistuotteita käyttävien, materiaalia lisäävää valmistusta varten tarkoitettujen koneiden osat
                                             
                                          
                                 
                                    vapaa
                                 
                                 
                                    p/st
                                 
                              
                                    
                                       8485 90 90 
                                    
                                 
                                 
                                    
                                                – –
                                             
                                             
                                                muu
                                             
                                          
                                 
                                    1,7 
                                 
                                 
                                    p/st
                                 
                              
                  
               (1)  Kuitulevyä: 4.”
            
               (2)  Hiekkaa, betonia tai muita kivennäistuotteita käyttävät, materiaalia lisäävää valmistusta varten tarkoitetut koneet: vapaa.”